Nochtadh na gcodanna ábhartha den chinneadh féimheachta agus dearbhú dócmhainneachta i leith shócmhainní Sberbank CZ, a.s., faoi Airteagal 13 de Threoir 2001/24/CE ó Pharlaimint na hEorpa agus ón gComhairle maidir le hinstitiúidí creidmheasa a atheagrú agus a fhoirceannadh

Cuireadh chun éileamh a thaisceadh — Teorainneacha ama atá le hurramú

Cuireadh agóid a dhéanamh i gcoinne éilimh — Teorainneacha ama atá le hurramú

(2022/C 362/04)

Sainaithint an fhéichiúnaí: : Sberbank CZ, a.s., faoi leachtú, cuideachta phoiblí theoranta atá corpraithe faoi dhlí Phoblacht na Seice, a bhfuil a oifig chláraithe aige ag U Trezorky 921/2, Jinonice, 158 00 Praha 5, Uimhir Aitheantais: 25083325, a iontráladh sa chlár tráchtála arna choimeád ag Městský soud v Praze (Cúirt Bhardasach Phrág), roinn B, iontráil 4353.

Sainaithint na cúirte dócmhainneachta: Městský soud v Praze (Cúirt Bhardasach Phrág), a bhfuil a seoladh cláraithe aici ag Slezská 9, 120 00 Praha 2, Poblacht na Seice.

Sainaithint an leachtaitheora: Jiřina Lužová, dlíodóir, a bhfuil a seoladh cláraithe aici ag Dušní 866/22, 110 00 Praha 1, Poblacht na Seice, Uimhir Aitheantais: 44686650, ríomhphost: ak@akluzova.cz, uimhir theileafóin +420 222327902.

An 26 Lúnasa 2022, d’eisigh Městský soud v Praze (Cúirt Bhardasach Phrág) cinneadh Uimh. MSPH 95 INS 12575/2022-A-72 uaithi, cinneadh ina ndearnadh, faoi dhlí Phoblacht na Seice (Acht Uimh. 182/2006 maidir le féimheacht agus nósanna imeachta chun í a láimhseáil (“an tAcht Dócmhainneachta”), arna leasú):

a) an féichiúnaí, Sberbank CZ, a.s., faoi leachtú, cuideachta phoiblí theoranta arna chorprú agus atá ann faoi dhlí Phoblacht na Seice, a bhfuil a oifig chláraithe aige ag U Trezorky 921/2, Jinonice, 158 00 Praha 5, Uimh Aitheantais: 25083325, a iontráladh sa chlár tráchtála arna choimeád ag Městský soud v Praze (Cúirt Bhardasach Phrág), roinn B, iontráil 4353, (“an Féichiúnaí”), a dhearbhú féimheach; agus

b) dócmhainneacht dhearbhaithe i leith shócmhainní an Fhéichiúnaí (“an Cinneadh”).

Faoin gcinneadh, ceapadh freisin Jiřina Lužová, dlíodóir, a bhfuil a seoladh cláraithe aici ag Dušní 866/22, 110 00 Praha 1, Poblacht na Seice, Uimhir Aitheantais: 44686650, mar leachtaitheoir don Fhéichiúnaí.

Measfar éilimh ó chreidiúnaithe mar a thaispeántar i gcuntais an Fhéichiúnaí iad a bheith ina n-éilimh thaiscthe. Tabharfar fógra do na creidiúnaithe faoi sin ina n-aonar laistigh de 60 lá ón dearbhú dócmhainneachta. Is é an 25 Deireadh Fómhair 2022 an spriocdháta a bheidh leis sin.

Féadfaidh creidiúnaí a easaontaíonn le méid nó le cineál a éilimh mar a leagtar amach san fhógra de bhun na míre roimhe seo é agóid a thaisceadh leis an leachtaitheoir i scríbhinn laistigh de 4 mhí ó dháta an dearbhaithe dócmhainneachta; mura ndéanfar sin, tuigfear as go n-aontaíonn an creidiúnaí le hábhar an fhógra. Is é an 26 Nollaig 2022 an spriocdháta a bheidh leis sin. Creidiúnaí a bhfuil a sheoladh cláraithe nó a oifig chláraithe aige, nó sainchónaí nó gnáthchónaí air, i mBallstát den Aontas nó i mBallstát den Limistéar Eorpach Eacnamaíoch, féadfaidh sé agóid a dhéanamh i dteanga oifigiúil an Stáit sin. Ní mór an ceanntásc Podání námitky proti výši pohledávky [“Agóid i gcoinne méid éilimh”] sa tSeicis a bheith ar an agóid. Má tá ábhar na hagóide soiléir don leachtaitheoir, cuirfidh sí san áireamh í, fiú mura mbeidh an ceanntásc uirthi. Ní bheidh sé d’oibleagáid ar an leachtaitheoir agóid ina dhiaidh sin a chur san áireamh, ach amháin más soiléir gur seoladh í chuig an údarás atá freagrach as í a sheirbheáil in am trátha. Féadfaidh an leachtaitheoir a chur de cheangal ar chreidiúnaí aistriúchán go Seicis den agóid a chur isteach.

Laistigh de 3 mhí ón sliocht seo den bhreithiúnas a fhoilsiú i Iris Oifigiúil an Aontais Eorpaigh, féadfaidh creidiúnaí agóid a thaisceadh nach bhfuair sé fógra ón leachtaitheoir de bhun Alt 373(2) den Acht Dócmhainneachta. Sonrófar san agóid méid an éilimh i gcoinne an fhéichiúnaí ar dháta an dearbhaithe dócmhainneachta i leith shócmhainní an fhéichiúnaí. Beidh cóipeanna atá deimhnithe go hoifigiúil d’aon doiciméadacht lena ndearbhaítear an méid líomhnaithe, an dáta a thosóidh an t-éileamh agus cineál an éilimh, agus go háirithe cé acu an éileamh é i gcoinn an eastáit dócmhainneachta (Alt 168 den Acht Dócmhainneachta), an ceann coibhéiseach é le ceann i gcoinne an eastáit dócmhainneachta (Alt 169 den Acht Dócmhainneachta), an éileamh a bhfuil teidlíocht ar shásamh ó urrús comhthaobhach é, an éileamh arna urrú ar bhealach eile é, nó an fo-éileamh é (Alt 172(2) den Acht Dócmhainneachta), agus sonrófar ann aon fhorchoimeádas teidil. Creidiúnaí a bhfuil a sheoladh cláraithe nó a oifig chláraithe aige, nó sainchónaí nó gnáthchónaí air, i mBallstát den Aontas nó i mBallstát den Limistéar Eorpach Eacnamaíoch, féadfaidh sé agóid a dhéanamh i dteanga oifigiúil an Stáit sin. Ní mór an ceanntásc Přihláška pohledávky [“Taisceadh éilimh”] sa tSeicis a bheith ar an agóid. Má tá ábhar na hagóide soiléir don leachtaitheoir, cuirfidh sí san áireamh í, fiú mura mbeidh an ceanntásc uirthi. Ní bheidh sé d’oibleagáid ar an leachtaitheoir agóid ina dhiaidh sin a chur san áireamh, ach amháin más soiléir gur seoladh í chuig an údarás atá freagrach as í a sheirbheáil in am trátha. Féadfaidh an leachtaitheoir a chur de cheangal ar chreidiúnaí aistriúchán go Seicis den agóid a chur isteach.

Jiřina Lužová, dlíodóir, leachtaitheoir do Sberbank CZ, faoi leachtú